Lav et referat af nedenstående tekst:

Tekst:
Efter flere måneders rygter, er det nu bekræftet, at det tyske selskab Sports Strategy Excellence 22 (SSE22) bliver ny storaktionær i AaB. Det fortæller den nordjyske superligaklub torsdag i en fondsbørsmeddelelse. Selskabet sikrer sig 20 procent af aktierne i AaB ved at skyde knap 15 millioner kroner ind i klubben. Folkene bag SSE22 er de samme som har floreret på rygeplan i månedsvis . - Der er ingen tvivl om, at succesfulde sportslige resultater i en fodboldklub er den primære værdiskabende kilde til en bæredygtig og økonomisk sund klub, og derfor er det glædeligt, at Sports Strategy Excellence 22 har valgt at træde ind i AaB med både kapital og sportslige kompetencer, lyder det fra administrerende direktør Thomas Bælum. Helt på linje med fremtidsplanerne Samtidig er der opnået tilsagn fra nye lokale aktionærer om at bakke op om AaB med yderligere kapitaltilførsel på 15.000.000 kroner ved en forestående fortegningsretsemission, der forventes gennemført i andet kvartal af 2023. - Vi er begejstrede og beærede over at blive en del af AaB, som er en af Danmarks mest prominente fodboldklubber med en stolt historie, siger Thomas Hitzlsperger, der er partner i Sports Strategy Excellence 22, og tidligere administrende direktør i VfB Stuttgart samt tysk landsholdsspiller. - Vi har undervejs i forløbet haft mange positive samtaler med AaB’s bestyrelse og er helt på linje i forhold til fremtidsplanerne for klubben. Vi vil gerne takke bestyrelsen for tilliden, og sammen ønsker vi at arbejde hårdt for igen at skabe succes for AaB og klubbens loyale fans. Det skal der ske nu AaB har den 19. april 2023 ordinær generalforsamling, hvor bestyrelsen indstiller Jan Peters og Ole Jan Kappmeier fra det tyske selskab til valg. - Efter en lang og grundig proces, hvor udgangspunktet har været AaB’s bedste i fremtiden, har det været essentielt for os, at vores nye storaktionær skal kunne bidrage til at flytte AaB fodboldfagligt. Det mener vi, at Sports Strategy Excellence 22 kan, fortæller Formand i AaB, David Nielsen. Herudover vil bestyrelsen i AaB yderligere indstille fire lokale repræsentanter, ligesom moderklubben AaB af 1885 har to pladser i bestyrelsen. - Vi er overbeviste om, at tilstedeværelsen og bidraget fra Sports Strategy Excellence 22 kommer til at forstærke klubben, da selskabet kommer med de sportslige kompetencer og netværk, som vi mangler i dag, fortæller Claus Fallingborg, formand for AaB 1885, og tilføjer. - Moderklubben AaB af 1885 har været en af drivkræfterne i denne udvidelse af ejerkredsen. Moderklubben har været med i processen hele vejen, og vi mener, at aftalen med  Sports Strategy Excellence 22 er både spændende og en styrkelse af et samlet AaB som klub. På den ordinære generalforsamling vil der ligeledes blive stillet forslag om bemyndigelse til at udstede de relevante warrants. - Nu går arbejdet og planlægningen af fremtiden for AaB for alvor i gang, og det er vores hensigt at få den rette sportschef på plads til at lede den sportslige sektor. Ligeledes vil et fremtidigt advisory board med deltagelse af personer fra Sports Strategy Excellence 22 også være en del af det sportslige setup i AaB, fortæller formand i AaB, Niels David Nielsen. De nuværende storaktionærer udgør i dag 74 procent af aktiekapitalen og stemmerne i AaB. Flere storinvestorer Superligaklubben er derudover lykkedes med at samle endnu flere lokale kræfter til at bakke klubben og den næste strategiperiode op. Den lokale storinvestorkreds, der blev samlet i 2013, er nemlig blevet udvidet fra ni til 20 investorer. Spar Nord Fonden er her blandt andet at finde. - De seneste 30 år har AaB givet nordjyderne et hav af store oplevelser med fire mesterskaber, europæiske gruppespil og pokalfinaler. I Spar Nord Fonden tror vi på, at den udvidede lokale ejerkreds sammen med den nye tyske investor kan styrke ikke bare AaB, men i høj grad også fællesskabet omkring fodbold i hele Nordjylland med AaB’s flere end 100 partnerklubber, siger bestyrelsesformand i Spar Nord Fonden Michael Slavensky Dahl. Sports Strategy Excellence 22 og AaB vil nu i fællesskab udvikle den sportslige strategi, der også kommer til at indeholde en plan for udvikling af AaB’s træningsfaciliteter i samarbejde med moderklubben AaB af 1885 med henblik på en omfattende modernisering af de fysiske faciliteter på anlægget på Hornevej og etablering og renovering af træningsbaner.

Referat:
De tyske investorer overtager dog ikke hele magten.